Návrh
N A R I A D E N I A   V L Á D Y
Slovenskej republiky

z ................2001,

ktorým sa mení nariadenie vlády Slovenskej republiky č. 8/2000 Z. z., ktorým sa vydáva Zoznam zdravotníckych pomôcok uhrádzaných alebo čiastočne uhrádzaných na základe zdravotného poistenia v znení nariadenia vlády Slovenskej republiky č. 488/2000 Z. z. 

	Vláda Slovenskej republiky podľa § 39 ods. 4 zákona Národnej rady Slovenskej republiky č. 98/1995 Z. z. o Liečebnom poriadku v znení zákona č. 3/2000 Z. z. a čl. 120 ods. 1 Ústavy Slovenskej republiky nariaďuje:

Čl. I

	Nariadenie vlády Slovenskej republiky č. 8/2000 Z. z., ktorým sa vydáva Zoznam zdravotníckych pomôcok uhrádzaných alebo čiastočne uhrádzaných na základe zdravotného poistenia  v znení nariadenia vlády Slovenskej republiky č. 488/2000 Z. z. sa mení takto:

	Príloha nariadenia vlády sa nahrádza novou prílohou, ktorá je prílohou k tomuto nariadeniu vlády.

Čl. II

	Toto nariadenie nadobúda účinnosť 1. októbra  2001.

                                  
                                  				     Príloha 
k nariadeniu vlády č. ......../2001 Z.z.

ZOZNAM ZDRAVOTNÍCKYCH POMÔCOK UHRÁDZANÝCH ALEBO ČIASTOČNE UHRÁDZANÝCH NA ZÁKLADE ZDRAVOTNÉHO POISTENIA